Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi likumā “Par zemes dzīlēm”**

**(Nr. 451/Lp13)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(3)** | **Ministru kabineta atzinums** | **Komisijas atzinums** |
|  | Izdarīt likumā "Par zemes dzīlēm" (Latvijas Republikas Saeimas un Ministru Kabineta Ziņotājs, 1996, 13. nr.; 1999, 6. nr.; 2000, 18. nr.; 2005, 2. nr.; 2006, 22. nr.; 2009, 14. nr.; Latvijas Vēstnesis, 2010, 106., 178., 205. nr.; 2013, 106. nr.; 2018, 3. nr.) šādus grozījumus: |  |  |  |  |
| **4. pants. Zemes dzīļu fonda izmantošanas pārraudzības iestādes**  (1) Zemes dzīļu fonda izmantošanas pārraudzību neatkarīgi no tā piederības (īpašnieka) normatīvajos aktos noteiktajā kārtībā valsts vārdā veic:  2) Ekonomikas ministrija; | 1. 4. pantā:  izteikt pirmās daļas 2. punktu šādā redakcijā:  "2) Ekonomikas ministrija un tās padotībā esošās iestādes;"; |  |  |  |  |
| (4) Ekonomikas ministrija Ministru kabineta noteiktajos licenču laukumos Ministru kabineta noteiktajā kārtībā izsniedz ogļūdeņražu meklēšanas, izpētes un ieguves licences, kā arī veic ogļūdeņražu meklēšanas, izpētes un ieguves administratīvo pārraudzību. | izteikt ceturto daļu šādā redakcijā:  "(4) Ministru kabinets nosaka ogļūdeņražu licenču laukumus un kārtību, kādā Būvniecības valsts kontroles birojs izsniedz ogļūdeņražu meklēšanas, izpētes un ieguves licences, kā arī veic ogļūdeņražu meklēšanas, izpētes un ieguves kontroli." | **1** | **Juridiskais birojs**  *Likumprojekta 1. pantā piedāvātajā likuma 4. panta ceturtajā daļā paredzēts noteikt, ka Ministru kabinets nosaka ogļūdeņražu licenču laukumus un kārtību, kādā Būvniecības valsts kontroles birojs izsniedz ogļūdeņražu meklēšanas, izpētes un ieguves licences, kā arī veic ogļūdeņražu meklēšanas, izpētes un ieguves kontroli.*  *No tiesību normā ietvertā formulējuma “noteikt kārtību” izriet Ministru kabineta tiesības noteikumos regulēt attiecīgā jautājuma procesuālo aspektu, proti, izstrādāt noteiktu procedūru. Jēdziens “kārtība” nozīmē norises īstenošanas veidu vai darbības organizāciju (sk., piemēram, Satversmes tiesas 2017. gada 29. jūnija sprieduma lietā Nr. 2016-23-03 17. punktu).*  *Aicinām apsvērt, vai likumprojektā piedāvātajā likuma 4. panta ceturtajā daļā papildus jēdzienam “kārtība” nebūtu paredzami arī ogļūdeņražu meklēšanas, izpētes un ieguves licenču izsniegšanas “kritēriji” (vai “prasības”, “priekšnoteikumi”).* |  |  |
| **10. pants. Zemes dzīļu izmantošanas kārtība**  (1) Uzsākt zemes dzīļu izmantošanu drīkst tikai tad, ja Ministru kabineta noteiktajā kārtībā (izņemot šā likuma 11. pantā minētos gadījumus) saņemta:  2) Ekonomikas ministrijas izsniegta licence - šā likuma 4. panta ceturtajā daļā noteiktajos gadījumos; | 2. Aizstāt 10. panta pirmās daļas 2. punktā vārdus "Ekonomikas ministrijas" ar vārdiem "Būvniecības valsts kontroles biroja". |  |  |  |  |
| **23. pants. Ģeoloģiskās informācijas sistēmas izveidošanas un izmantošanas pamatnoteikumi**  (2) Pašvaldībai, ikvienai juridiskajai vai fiziskajai personai neatkarīgi no darbu finansēšanas veida zemes dzīļu izmantošanas rezultātā iegūtā ģeoloģiskā informācija jānodod valstij valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” personā bez maksas, noslēdzot līgumu par tās izmantošanu. Informāciju, kas iegūta ogļūdeņražu ģeoloģiskās izpētes rezultātā, kā arī ogļūdeņražu meklēšanas, izpētes un ieguves darbos, valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” iesniedz arī Ekonomikas ministrijai. Valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” informāciju apkopo, apstrādā un uzglabā, kā arī nodrošina tās pieejamību. | 3. Aizstāt 23. panta otrajā daļā vārdus "Ekonomikas ministrijai" ar vārdiem "Būvniecības valsts kontroles birojam". |  |  |  |  |
| **Pārejas noteikumi** | 4. Papildināt pārejas noteikumus ar 25. punktu šādā redakcijā:  "25. Ministru kabinets līdz 2021. gada 1. janvārim izdod šā likuma 4. panta ceturtajā daļā minētos noteikumus. Līdz attiecīgo Ministru kabineta noteikumu spēkā stāšanās dienai ir spēkā Ministru kabineta 2015. gada 22. decembra noteikumi Nr. 805 "Noteikumi par ogļūdeņražu meklēšanu, izpēti un ieguvi", ciktāl tie nav pretrunā ar šo likumu." | **2**  **3** | **Juridiskais birojs**  Aizstāt likumprojekta 4. pantā piedāvātajā pārejas noteikumu 25. punkta pirmajā teikumā vārdus “2021. gada 1. janvārim” ar vārdiem “2020. gada 31. decembrim”.  **Juridiskais birojs**  Aizstāt likumprojektā 4. pantā piedāvātajā pārejas noteikumu 25. punkta otrajā teikumā vārdu “spēkā” ar vārdu “piemērojami”. |  |  |
|  | Likums stājas spēkā 2020. gada 1. janvārī. |  |  |  |  |